דודו באוכנר

דודו באוכנר (נולד ב-1980) הוא שחקן קולנוע, טלוויזיה ותיאטרון, במאי ומדבב ישראלי.

ביוגרפיה
דודו באוכנר נולד וגדל בפתח תקווה. בשנים 1996–1999 למד במגמת תיאטרון בתיכון ליידי דייוויס והיה סולן ושחקן בלהקת "עבר, הווה ועתיד" בפתח תקווה בניהולו של המוזיקאי עוזי חיטמן. בצה"ל עשה שירות צבאי מלא בחיל האוויר בתפקיד לוחם כיבוי אש, חילוץ והצלה.

הוא בוגר סל"ה - הסטודיו לאמנויות התיאטרון מיסודו של יורם לוינשטיין, בו למד בשנים 2003–2006. בתקופת לימודיו בסטודיו שיחק בשלושה סרטי קולנוע חרדי. בתום לימודיו ביים מערכוני בידור של מועדון הסטנד-אפ "קאמל קומדי קלאב"; אחר-כך שיחק בהצגה "חי בסרט" בתיאטרון חיפה, ביחד עם קבוצת השחקנים הצעירה של תיאטרון חיפה, מאת ובבימויו של שמעון מימרן. בשנים 2006–2009, שיחק בהצגות ילדים ונוער במסגרות המדיטק, תיאטרון העמותה לילדים ונוער, תיקי מילשטיין הפקות ותיאטרון הקיבוץ.

בשנים 2010–2014 הפיק, ביים ושיחק בהצגה "חנוך לוין בצבעים", מופע מחווה לחנוך לוין בהשתתפות גבי עמרני. בשנת 2012 כתב, ביים, שיחק ושר ב"קברניט עם רגל מעץ", מחזמר משיריו של בני ברמן, בהשתתפות אריק סיני. ביים את "סינדרלה", הפקת ילדים לחנוכה בכיכובה של רוני דואני; את הצגת הבידור "או אני או הקזינו" ואת המופע המוזיקלי של אריק סיני "שרים אהבה".

באוכנר שיחק בסדרות הטלוויזיה "איש חשוב מאוד", "רמזור", "שלטון הצללים" ו"המנצח". הוא שיחק בסרטי הקולנוע "הפנטזיה הגדולה של סימיקו הקטן", "תפוחים מן המדבר", "ילד טוב ירושלים", "מסע הטבעת" ובקופרודוקציה הישראלית- רוסית "הואן גוכים".תמונות יפואיות, המלך (פרי יצירתו-כתיבה בימוי והפקה)

באוכנר הוא היוצר, המנחה והעורך של שתי תוכניות רשת: "עד 120", ששודרה ב-Mako ובוואלה! בשנים 2014–2016 ו"קבלן קולות" ששודרה ב-ynet ב-2019. אלו תוכניות ראיונות סאטיריות עם פוליטיקאים ואנשים ידועים. בין המרואיינים: מירי רגב, אבי כץ, יורם שפטל, עופר שלח, חיים כץ, משה פייגלין, עיסאווי פריג', ישראל אהרוני, דוד ביטן ודודי אמסלם.

השתתף בפרסומות לבזק בינלאומי, קופת חולים מכבי, בנק לאומי ותשדירי בחירות. באוכנר מרבה לעסוק בדיבוב, בעיקר למגזר החרדי, דיבב בסדרת ההנפשה "חבורת תריג".

דודו באוכנר נשוי, אב לשלושה ילדים ומתגורר בהרצליה.

תפקידים

יוצר, מנחה ועורך בטלוויזיה

מנחה בטלוויזיה

משחק בטלוויזיה

משחק בקולנוע

בימוי בתיאטרון

משחק בתיאטרון

קישורים חיצוניים

 התוכנית עד 120, באתר יו טיוב
 דודו באוכנר, באתר ספר הקולנוע הישראלי
 יואב בירנברג, דריסת רגל (ריאיון עם דודו באוכנר), במוסף 24 שעות של העיתון ידיעות אחרונות (עמ' ב-1, ב-4, ב5), 29 במאי 2019
 צבי גורן, חנוך לוין בצבעים – מופע שמח וטוב לב, באתר הבמה, 9 במרץ 2010
 טל פרי, תיאטרון (2) צייד הצבעים, באתר גלובס, 3 ביוני 2010

מנחי טלוויזיה ישראלים
שחקני תיאטרון ישראלים
שחקני קולנוע וטלוויזיה ישראלים
שחקני קולנוע חרדי
במאי תיאטרון ישראלים
מדבבים ישראלים
בוגרי תיכון ליידי דייוויס (תל אביב)
בוגרי סל"ה - הסטודיו לאמנויות התיאטרון מיסודו של יורם לוינשטיין
הרצליה: אישים
ישראלים שנולדו ב-1980
פתח תקווה: אישים